ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃና ጥላሁንን መሓዙታን፡ ሕርሲ ዝከታተል መሳርሒ ምሂዘን 17 ታሕሳስ 2018 ሃና ጥላሁንን መሓዙታን ምሩቓት ዩኒቨርሲቲ ጅማ 2010 ዓ.ም (2018) እየን። ናይ ዩኒቨርሲቲ ትምህርተን ቅድሚ ምዝዛመን ግና፡ ሕርሲ ኣደታት ካብቶም ኣዝዮም ዘተሓሳስቡወን ጉዳያት ሓደ ነይሩ። "ደቂ ኣንስትዮ ስለ ዝኾንና ሕርሲ ንሕና'ውን ዝገጥመና ነገር'ዩ" ይብላ። እሞማ፤ እዚ ሓሳብ ኣብ ኣየር ዝተርፍ ሓሳብ ከይኸውን፡ ኣብ መመረቒ ወረቐተን ነዚ ዝኸውን ሓሳብ ኣስፊረን። ትሕዝቶ ዘካይድኦ መጽናዕቲ፡ ሕርሲ ዝቆጻጸር መሳርሒ ምምሃዝ ዘኽእል ነይሩ። ብጉጅለ ኣብ ዝሰርሐኦ መጽናዕቲ ዚያዳ እናማዕበልኦ ብምምጻእ፡ ናብ ምህዞ ተሰጋጊረን። ነዚ ምህዞ ካብ ዝሰርሓ ሓንቲ ዝኾነት ጓል 23 ዓመት ሃና ጥላሁን፡ እዚ ናይ ኣደታት ሕርሲ ዝከታተል መሳርሒ ንምምሃዝ ንዩኒቨርሲቲ ጅማ ሓዊሱ፡ መዋለዲ ሆስፒታላት ጦር ሃይሎችን ካልኦትን ዘይረን ከም ዝተዓዘባን ናይቲ ዓውዲ ሓካይም ከም ዘማኸራን ትዛረብ። እዚ ጥራሕ ከይኮነስ፡ ሓንቲ ኣደ ክትወልድ ቀሪባ ድያ ዝብል ንምፍላጥ፡ ከምቲ ሓካይም ዝገብርዎ ንሰን እውን ኣጻብዕተን ናብ ማህጸን ኣደታት ሰዲደን ነቲ ኩነታት ክርደኣ ፈቲነን እየን። ብድሕሪ እዚ፡ ንሰን ዝሰርሐኦ ሕርሲ ዝከታተል መሳርሒ፡ ብዘይ ዝኾነ ምትንኻፍ ነታ ኣደ ኾነ ንሓካይም ዝህልዎ ሓገዝ ክግንዘባ ምኽኣለን ትገልጽ። ዓለም ብዘይ ምህዞ ወረቐት እንታይ ምመሰለት?
